ir ir 
ir ir KOMMISSIONEN FOR DE EUROPÆISKE FÆLLESSKABER 
Bruxelles, den 24.06.1998 
KOM(1998) 393 endelig udg. 
Forslag til 
RÅDETS FORORDNING (EF) 
om forbud mod nye investeringer i Republikken Serbien 
(forelagt af Kommissionen) 

BEGRUNDELSE 
Nærværende forslag fra Kommissionen om forbud mod nye investeringer i 
Republikken Serbien er udarbejdet som følge af Rådets vedtagelse af fælles holdning 
98/374/FUSP vedrørende situationen i Kosovo og de aktioner, der i den forbindelse 
skal iværksættes for at opnå, at Forbundsrepublikken Jugoslaviens og Serbiens 
regeringer løser Kosovo-problemet. 
Forslagets artikel 1 afgrænser klart forbudet mod nye investeringer. 
Artikel 2 forbyder omgåelse af forbuddet. 
Artikel 3 og 4 omhandler en procedure for undtagelser, som endnu ikke kan forudses, 
samt konsultationer vedrørende anvendelsen af forordningen. 
Artikel 5-8 indeholder de sædvanlige bestemmelser vedrørende gensidig information, 
sanktioner, der skal pålægges, samt andre foranstaltninger for at sikre, at forordningen 
iagttages fuldstændigt. 
I artikel 9 specificeres det, hvilke personer og områder der er omfattet af 
forordningen. 
I 
Rådets forordning (EF) hr ./98 
af.... 1998 
om forbud mod nye investeringer i Republikken Serbien 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig 
artikel 73 G og 228 A, 
under henvisning til fælles holdning 98/374/FUSP fastlagt af Rådet på grundlag af 
artikel J.2 i traktaten om oprettelse af Den Europæiske Union, om restriktive 
foranstaltninger over for Forbundsrepublikken Jugoslavien og Republikken Serbien1, 
under henvisning til forslag fra Kommissionen, og 
ud fra følgende betragtninger: 
Ifølge ovennævnte fælles holdning skal der indføres forbud mod nye investeringer i 
Republikken Serbien; 
denne foranstaltning falder ind under anvendelsesområdet for traktaten om oprettelse 
af Det Europæiske Fællesskab; 
der er derfor navnlig for at undgå en fordrejning af konkurrencen behov for EF-
lovgivning til gennemførelse af disse foranstaltninger, for så vidt angår Fællesskabets 
område; dette område anses med henblik på denne forordning for at omfatte de af 
medlemsstaternes territorier, hvor traktaten om oprettelse af Det Europæiske 
Fællesskab finder anvendelse på de betingelser, der er fastlagt i traktaten; 
der bør fastlægges nærmere bestemmelser med henblik på at tillade visse aktiviteter, 
som ellers er forbudt; 
medlemsstaternes kompetente myndigheder bør i fornødent omfang have beføjelser til 
at sikre, at denne forordning iagttages; 
det er nødvendigt, at Kommissionen og medlemsstaterne informerer hinanden om, 
hvilke foranstaltninger der træffes i henhold til denne forordning, og at de udveksler 
anden relevant information, som de råder over, i forbindelse med denne forordning -
UDSTEDT FØLGENDE FORORDNING: 
EFT L 165 af 10.6.1998, s. 1. 
3 
Artikel 1 
Uden at dette berører gennemførelsen af kontrakter, som er indgået forud for denne 
forordnings ikrafttræden, er det forbudt at erhverve direkte eller indirekte ejendomsret 
eller kontrol over enhver form for aktiver i Republikken Serbien, herunder: 
i) en virksomhed (en juridisk person eller anden form for enhed, der er oprettet eller 
organiseret i henhold til gældende lovgivning i Republikken Serbien, med eller uden 
udbytte for øje, privat eller statsligt ejet eller kontrolleret, herunder selskaber, trusts, 
partnerskaber, filialer, joint ventures, sammenslutninger eller organisationer) 
ii) aktier, andele eller andre kapitalinteresser i en virksomhed samt rettigheder i 
tilknytning hertil; 
iii) obligationer, gældsbreve, lån eller andre fordringer samt rettigheder i tilknytning 
hertil; 
iv) rettigheder i henhold til aftaler, herunder aftaler om totalentrepriser, byggeri, 
management, produktion eller indtægtsdeling; 
v) fordringer på penge og fordringer på ydelser; 
vi) intellektuelle ejendomsrettigheder; 
vii) rettigheder, der er overdraget i henhold til lov eller aftale, såsom koncessioner, 
licenser, autorisationer og tilladelser; 
viii) enhver anden form for materiel eller immateriel løsøre og fast ejendom samt alle 
dertil knyttede ejendomsrettigheder såsom lejemål, pant i fast ejendom, 
tilbageholdelsesret og håndpant. 
Artikel 2 
Bevidst og forsætlig deltagelse i tilknyttede aktiviteter, der direkte eller indirekte har 
til formål eller til virkning at omgå bestemmelserne i artikel 1, er forbudt. 
Artikel 3 
I overensstemmelse med bestemmelserne i artikel 4 bemyndiges Kommissionen til i 
enkelte tilfælde at give tilladelse til nye investeringer i Republikken Serbien, især af 
humanitære årsager og for at beskytte Fællesskabets interesser. 
k 
Artikel 4 
Med henblik på gennemførelsen af artikel 3 bistås Kommissionen af det udvalg 
sammensat af repræsentanter for medlemsstaterne og med Kommissionens 
repræsentant som formand, som er nedsat i henhold til Rådets forordning (EF) nr. 
2271/962, i overensstemmelse med følgende bestemmelser: 
Kommissionens repræsentant forelægger udvalget et udkast til de foranstaltninger, 
der skal træffes. Udvalget afgiver en udtalelse om dette udkast inden for en frist, 
som formanden kan fastsætte under hensyntagen til det pågældende spørgsmåls 
hastende karakter. Det udtaler sig med det flertal, der er fastsat i traktatens artikel 
148, stk. 2, for vedtagelse af de afgørelser, som Rådet skal træffe på forslag af 
Kommissionen. Under afstemningen i udvalget tildeles de stemmer, der afgives af 
repræsentanterne for medlemsstaterne, den vægt, som er fastlagt i nævnte artikel. 
Formanden deltager ikke i afstemningen. 
Kommissionen vedtager de påtænkte foranstaltninger, hvis de er i overensstemmelse 
med udvalgets udtalelse. 
Er de påtænkte foranstaltninger ikke i overensstemmelse med udvalgets udtalelse, 
eller hvis der ikke er afgivet nogen udtalelse, forelægger Kommissionen straks Rådet 
et forslag til de foranstaltninger, der skal træffes. Rådet træffer afgørelse med 
kvalificeret flertal. 
Har Rådet ikke inden én måned regnet fra forslagets forelæggelse for Rådet truffet 
nogen afgørelse, vedtages de foreslåede foranstaltninger af Kommissionen. 
Artikel 5 
Hver enkelt medlemsstat fastsætter de sanktioner, der skal pålægges i tilfælde af 
overtrædelse af bestemmelserne i denne forordning. Sådanne sanktioner skal være 
effektive, forholdsmæssige og afskrækkende. 
Artikel 6 
Uden at dette berører EF-reglerne om fortrolighed, skal medlemsstaternes kompetente 
myndigheder beføjes til fra banker, andre finansieringsinstitutioner og andre organer 
eller personer at indhente alle relevante oplysninger, der er nødvendige for at sikre, at 
denne forordning iagttages. 
EFT L 309 af 29.11.1996, s. 1 
b 
Artikel 7 
Kommissionen og medlemsstaterne underretter hinanden om, hvilke foranstaltninger 
der træffes i henhold til denne forordning, og udveksler anden relevant information, 
som de råder over, og som har berøring til denne forordning, f.eks. om overtrædelser 
og håndhævelsesproblemer, nationale domstoles domme eller beslutninger truffet af 
relevante internationale fora. 
Artikel 8 
Det i artikel 4 omhandlede udvalg kan undersøge alle spørgsmål vedrørende 
anvendelsen af denne forordning, der rejses af formanden eller af en repræsentant for 
en medlemsstat. 
Artikel 9 
Denne forordning finder anvendelse: 
på Fællesskabets område, også dets luftrum 
om bord på fly og skibe under en medlemsstats jurisdiktion 
på enhver person andetsteds, der er statsborger i en medlemsstat 
på alle organer, der er oprettet eller stiftet i henhold til en medlemsstats 
lovgivning. 
Artikel 10 
Denne forordning træder i kraft på dagen for offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
På Rådets vegne 
Formand 
Udfærdiget i .... 
G 
ISSN 0254-1459 
KOM(98) 393 endelig udg. 
DOKUMENTER 
DA 11 02 06 10 
Katalognummer : CB-CO-98-408-DA-C 
ISBN 92-78-37412-1 
Kontoret for De Europæiske Fællesskabers Officielle Publikationer 
L-2985 Luxembourg 
?